શેરબજાર ગુરુવારે છેલ્લે સાધારણ સુધારે બંધ જોવાયું હતું. બીએસઇ સેન્સેક્સ ૨૮ પોઈન્ટના સુધારે ૩૧,૫૯૬, જ્યારે એનએસઇ નિફ્ટી ચાર પોઇન્ટના સુધારે ૯૮૫૭ પોઇન્ટના મથાળે બંધ જોવાઇ હતી. સપ્તાહ દરમિયાન શેરબજાર સાધારણ ૦.૩ ટકાના સુધારે બંધ જોવાયું છે. શેરબજાર ઓગસ્ટ મહિનાના અંતિમ સપ્તાહમાં પ્રવેશી રહ્યું છે ત્યારે આગામી સપ્તાહે બજારની નજર ઇન્ફોસિસ પર રહેશે. બજારના જાણકારોના જણાવ્યા પ્રમાણે કંપનીમાં નંદન નિલેકણી પાછા ફર્યા છે ત્યારે આ કંપનીના શેર ઉપર તેની સકારાત્મક ચાલ જોવાઇ શકે છે.